Številka: 900 – 18/2016 - 3

Datum: 01. 06. 2016

 **Z A P I S N I K**

**11. izredne seje** Sveta Četrtne skupnosti Moste (ČS Moste) ), ki je potekala kot razširjena seja skupaj s krajani in predstavniki društev, šol, itd. kot Moščanski dan sosedov, in sicer v torek, dne 31. 05. 2016 ob 16.00 uri na dvorišču-parkirišču JP Energetika, enota TE-TOL, Toplarniška 19, Ljubljana.

NAVZOČI ČLANI SVETA: Igor BOLE, Stanislava Marija FERENČAK MARIN, Dmitar

 GRUBOR, Igor HORVAT, Mojca JAGER, Mira KLJUČANIN, Nataša

 LIVOJEVIČ, Stanislav MARKOJA, Radmila ŠEŠIĆ, Blanka VILFAN,

 Jožica VIRANT, Milorad VOJNOVIĆ, Mitja ZAPLATIL.

OSTALI NAVZOČI: Avto-moto društvo Moste, Srednja šola za gostinstvo in turizem – SŠGT,

 Društvo SPM, CSD Lj. Moste-Polje in njegovi: Skupnostni programi za mlade,

 Svetovalnica Fužine, Cona, Korak, Cent'r Most, Mestna knjižnica Ljubljana –

 Knjižnica Jožeta Mazovca, Zavod Salesianum OE Skala – mladinska ulična

 vzgoja in skupina Fuskabo, Zavod POD STREHCO, Halo PINKI d.o.o., Center

 kulture Španski borci, Center aktivnosti Fužine (CAF), središče druženja in

 aktivnosti za starejše, Policijska postaja Ljubljana Moste, Mestno redarstvo

 MOL, PGD Štepanjsko naselje, Društvo tabornikov Črni mrav, Društvo

 tabornikov Zmajev rod, Skavti stega 5 Nove Fužine, Društvo zelenih

 nadzornikov Ljubljane, Glasbena skupina ETNO POT, Društvo Šola zdravja,

 Snaga Ljubljana, Zavod Delavnica Konceptov, Dom starejših občanov Moste-

 Polje, Dom starejših občanov Fužine, Zavod za oskrbo na domu Ljubljana –

 ZOD, Blanka Čušin Marčenko, Darja Gogala, Barbara Šivec – vse SLS MU

 MOL.

Opravičili člani Sveta: Elvis Baltić, Lara Valič, Matej Čepeljnik, Živa Nevenkić.

Opravičili drugi: Planinsko društvo »Drago Bregar«, Breda Pšag, Marija Prešeren Dukić, Nevenka

 Gramc.

Člani Sveta ČS Moste in društva, ki so pomagala pri pripravi okolja, so se zbrali ob 16.00 uri. Predsednica je preverila udeležbo. Od 17 članov jih je bilo navzočih 13, zato je ugotovila, da je bila 11. izredna seja sklepčna. Skupaj z vabilom so vsi prejeli predlog dnevnega reda. Gradivo, in sicer urnik in razpored oz. opis zadolžitev članic in članov Sveta ČS Moste ter drugih, so vse ključne osebe in društva ter ostali sodelavci prejeli pravočasno po @ pošti. Razprave in dopolnitev na dnevni red in na urnik ni bilo.

**DNEVNI RED:**

1. Priprava na izvedbo seje – predstavitev društev in drugih ob druženju s krajani na Moščanskem dnevu sosedov 2016
2. Pomoč društvom, zavodom, ustanovam, drugim pri pripravi okolja za predstavljanje dejavnosti in programov dela
3. Druženje in klepetanje z udeleženci ob prigrizku in napitku

Navzočih je bilo 13 članic in članov Sveta ČS Moste. Opredeljenih je bilo 13 članic in članov.

Za predlagani dnevni red je glasovalo 13 članic in članov Sveta ČS Moste.

**DNEVNI RED JE BIL SPREJET.**

**AD 1**

**Priprava na izvedbo seje – predstavitev društev in drugih ob druženju s krajani na Moščanskem dnevu sosedov 2016**

Člani so se lotili postavljanja vrtnih šotorov, ki jih je posodila ČS Polje. Ekipa za prireditve ČS Moste se je sestala že en dan prej, da je uredila šotorske palice in baldahine, oba dneva so pri tem z izredno požrtvovalnostjo pomagali skavti Stega 5 Nove Fužine. Taborniki (Črni mrav in Zmajev rod) so se lotili postavljanja štabnih šotorov, PGD Štepanjsko naselje je pripeljalo mize in klopi. Priprava okolja (tudi ozvočenje, postavljanje kulis Skala - Fuskabo, itd.) je potekala brez zapletov in težav. Vsem, ki so pomagali pri pripravi, je bila na voljo topla malica in zadostne količine vode.

**AD 2**

**Pomoč društvom, zavodom, ustanovam, drugim pri pripravi okolja za predstavljanje dejavnosti in programov dela**

Pravočasno so prišla vsa društva in ustanove, ki so najavili oz. najavile svojo udeležbo (Zavod Exodos ni prišel – razlog ni znan in PD »Drago Bregar« - društvo se je opravičilo). Vsi so bili razporejeni na stojnice v skladu s predhodnim načrtom, tako da je vse potekalo nemoteno in ni bilo nejasnosti, kje bo kdo in koliko prostora potrebuje.

**AD 3**

**Druženje in klepetanje z udeleženci ob prigrizku in napitku**

Prireditev se je pričela zgolj z nekaj minut zamude. Navzoče sta slavnostno nagovorila predsednica Sveta, ga. Ferenčak Marin, in podpredsedniki Sveta ČS Moste, g. Igor Bole, ki je hkrati zastopal tudi enoto TE-TOL in je navzoče pozdravil tudi v njenem imenu ter izrekel dobrodošlico.

Večina društev in drugih je predstavitvene stojnice opremila s prigrizki in napitki, mnogi tudi s svojimi izdelki in darilci za obiskovalce. Udeležencev je bilo približno 250 do 300. Tistim s kužki, so se delile tudi bio razgradljive vrečke za pobiranje pasjih iztrebkov kot nadaljevanje ZPE akcije »Za domačimi ljubčki ne ostajajo kupčki«. Da se je preprečil naval na jestvine na stojnicah SŠGT, okrepčevalnice Pinki in Društva SPM in da naval ne bi motil programa (kar se je dogajalo prejšnja leta), je bilo naročeno, da se prigrizke ponudi šele ob 18.30 uri, kar so vsi upoštevali in se strinjali. Program in predstavitve pa so potekale takole: Avto-moto društvo Moste (AMD Moste): predstavitev društva in AMZS in preizkušanje »prekucovalnika«, predstavitev preventivnih dejavnosti; Srednja šola za gostinstvo in turizem - SŠGT: priprava in degustacija kulinaričnih posebnosti; CSD Lj. Moste-Polje, Skupnostni programi za mlade, Svetovalnica Fužine, Cona, Korak, Cent'r Most, Društvo SPM: predstavitev programov, zabavne igre, peka palačink in kokic, pomoč pri pripravi in izvedbi prireditve, predstavitev dejavnosti, itd.; Mestna knjižnica Ljubljana, Knjižnica Jožeta Mazovca: predstavitev delovanja, knjižni darovi za obiskovalce; Zavod Salesianum OE Skala – mladinska ulična vzgoja: predstavitev mladinske ulične vzgoje, prikaz vztrajnosti in spretnosti-nastop skupine Fuskabo; Zavod POD STREHCO: predstavitev ljudske kuhinje, letaki, sladkarije;Halo PINKI d.o.o.: predstavitev ponudbe in dejavnosti, kozarček rujnega, košček pice, itd**.;** Center kulture Španski borci: predstavitev programa in sodobnega plesa moščanske oaze kulture;Center aktivnosti Fužine (CAF), središče druženja in aktivnosti za starejše: nastop pevskega zbora, bobnarjev »Drums alive«, kvarteta violin, plesne skupine »Ritmi planeta«, kitarista, solo pevke, itd.; Policijska postaja Ljubljana Moste: predstavitev splošne varnosti in dela policistov;Mestno redarstvo MOL: skrb za red, predstavitev opreme in dela; PGD Štepanjsko naselje: mize in klopi, prikaz druge opreme, igre z vodo;Društvo tabornikov Črni mrav: šotori, pomoč pri izvedbi prireditve;Društvo tabornikov Zmajev rod: šotori, pomoč pri izvedbi prireditve; Skavti stega 5 Nove Fužine: predstavitev aktivnosti v zvezi s spoznavanjem življenja v naravi, v skupnosti, v zvezi z osebno rastjo otrok in mladih, o izletih in taborih, pomoč pri izvedbi prireditve; Društvo zelenih nadzornikov Ljubljane: predstavitev društva in njegovega dela, povabilo vsem, ki imajo radi lepo in urejeno okolje, k sodelovanju; Glasbena skupina ETNO POT: potovanje v svet tradicionalne glasbe od Irske do Skandinavije, Španije, Rusije, Turčije, Armenije, itd.; Društvo Šola zdravja: prikaz vaj »1000 gibov«, promocijski material, informacije za občane; Snaga Ljubljana: nasveti o shranjevanju živil, o zmanjševanju količin zavržene hrane, o pravični trgovini, o odgovornem potrošništvu, itd.; Zavod Delavnica Konceptov: evidentiranje želja in predlogov; Dom starejših občanov Moste-Polje: prikaz vaj za preprečevanje padcev, predstavitev dela doma; Dom starejših občanov Fužine: prikaz kreativne dejavnosti za prosti čas starejših, predstavitev dela doma; Zavod za oskrbo na domu Ljubljana – ZOD: predstavitev prostovoljstva in medgeneracijskega povezovanja; Svet Četrtne skupnosti Moste: pisano informativno gradivo z vseh koncev, keks, požirek vode, promocijske rumene majice za prinesitelje domačih izdelkov, »pasje vrečke«, dobra volja, itd.

Pri pospravljanju so sodelovali vsi in je bilo zaključeno ob 21.00 uri, nato je druženje še nekaj časa neformalno potekalo.

Zapisala:

*Darja Gogala Stanislava Marija Ferenčak Marin,*

Koordinatorka VI predsednica Četrtne skupnosti Moste

 Mestne občine Ljubljana